Jen ni sur plena mar  en spac  freneze
lunklaro ludas  -  papili  orbrila  -
ondegoj ghin postkura lacighante,
samkiel hord  infana  maltrankvil
Jen ni sur plena mar  el firmamento
la astroj saltas kiel shaum  el or
repagas mar  per brul de fosforeskoj
-  konstelacioj de fluajh-trezor
Jen ni sur plena mar  du infinitoj
sin chirkauprenas streche kun anhel
sublimaj, oraj, bluaj, milda Kiu
la ocean  kaj kiu la chielo?
Jen ni sur plena mar  shvelintaj veloj
per varmaj, de zefiro mara, frapoj,
de brig  surmara kuro estas kvazau
tusheto de hirund  sur ondokapo
Devenon kaj fincelon, kiu scias,
de shipo travaganta senmezurojn?
En chi Sahar  chevaloj polvon levas,
galopas, flugas, ne postlasas spuroj
felicha homo, kiu povas tiam
de jena bildo ghui majestecon!
malsupre  -  maro  supre  -  firmamento
kaj en chiel  kaj maro  -  la vasteco
Ho, kian harmonion vent  alporta
Muziko dolcha sonas, malproksima!
Ho Di !  sublima estas arda kanto,
sen cel  flosanta sur ondad  senlima!
Viroj de l maro!  Ho maristoj krudaj,
sunbruligitaj de la mondoj kvar!
Infanoj, kiujn lulis la tempesto
en la lulil  de chi profunda mar !
Atendu kaj min lasu chi sovaghan
liberan poezion trinki tut
Orkestro  -  estas maromugh  cheprua
kaj vento tra shnurar  siblanta flut